Eftersom vi er blevet enige med Europa-Parlamentet om, at vi skal skabe et ensartet retsgrundlag for bistand til regionen, afventer Rådet et forslag fra Europa-Kommissionen om en forordning fra Rådet, der skal træde i stedet for den bistand, som er ydet regionen gennem programmerne Phare og Obnova, og de anbefalinger, som den giver, bliver et værdifuldt bidrag til de debatter, som vi skal tage hul på i Rådet om dette spørgsmål.